Birute Klaas-Lang 2010. aastal
Birute Klaas-Lang 2018. aastal Tartu Ülikooli humanitaarteaduste majas.
Birute Klaas-Lang räägib muutustest teadusrahastuses viimase paarikümne aasta jooksul (Tartu Ülikooli keeltekeskuses 2018. aastal)
**Birute Klaas-Lang** (varem **Birute Klaas**, neiupõlvenimi **Želvite**; sündinud 19. märtsil 1957) on eesti keeleteadlane ja õppejõud.

Haridus
-------

Birute Klaas-Lang lõpetas 1975. aastal kuldmedaliga Tartu 5. Keskkooli ja 1981. aastal *cum laude* Tartu Riikliku Ülikooli eesti filoloogia erialal. 1988. aastal sai ta filoloogiateaduste kandidaadi kraadi tööga "Сходные черты синтаксиса эстонского и литовского языков и их происхождение" ("Eesti ja leedu keele süntaktilised ühisjooned ja nende päritolu").

Töökäik
-------

Birute Klaas-Lang töötas aastatel 1987–1991 Tartu Ülikoolis vanemõpetajana ning 1991–1995 Helsingi Ülikoolis eesti keele lektorina. 

Alates 1995. aastast töötab ta Tartu Ülikoolis. 1995–1999 oli ta eesti keele (võõrkeelena) õppetooli dotsent, 1997–1999 ühtlasi Tartu Ülikooli keelekeskuse juhataja. Alates 1999 on ta eesti keele (võõrkeelena) professor.

1999–2005 oli ta Tartu Ülikooli filosoofiateaduskonna dekaan, 2006–2010 Tartu Ülikooli õppeprorektor.

Liikmesus
---------

Birute Klaas-Lang on alates 2001 Eesti keelenõukogu liige (alates 2005 esimees).

Teadustöö
---------

Birute Klaas-Langi teaduslikud huvialad on keeletüpoloogia, väliseesti keel, eesti keele teise keelena/võõrkeelena omandamine ja õpetamine. Ta on olnud sihtfinantseeritava projekti "Eesti-vene, eesti-inglise, eesti-saksa, eesti ja romaani keelte kontrastiivne uurimine funktsionaalsel alusel" (2003–2007) ning mitme teise teadusprojekti vastutav täitja.

Tunnustus
---------

* 2003 Leedu Vabariigi aukonsul Lõuna-Eestis
* 2003 Aasta naine
* 2007 Prantsuse Vabariigi Riikliku teenetemärgi rüütlikraad
* 2011 Valgetähe IV klassi teenetemärk
* 2017 Tartu Ülikooli suur medal

Isiklikku
---------

Birute Klaas-Langi isa on leedulane.

Birute Klaas oli alates 1980. aastast abielus ettevõtja Riivo Klaasiga. Nende lapsed on Maarja ja Hannes. Tema praegune abikaasa on Valter Lang.

Viited
------

1. ↑  "Tartu Tamme Gümnaasium: kuldmedaliga lõpetajad". Originaali arhiivikoopia seisuga 5. märts 2016. Vaadatud 24. novembril 2011.
2. ↑  TÜ õppeprorektor Birute Klaas lahkub ametist, Tartu Postimees, 5. oktoober 2010
3. ↑  "Arhiivikoopia". Originaali arhiivikoopia seisuga 13. november 2011. Vaadatud 24. novembril 2011.`{{netiviide}}`: CS1 hooldus: arhiivikoopia kasutusel pealkirjana (link)
4. 1 2  Birute Klaas valiti aasta naiseks[*alaline kõdulink*], Universitas Tartuensis, 13. november 2003
5. ↑  "Prantsuse aumärkidega autasustatud eestimaalased". Originaali arhiivikoopia seisuga 7. juuli 2017. Vaadatud 30. mail 2017.
6. ↑  "Tartu Ülikooli suure medali kavalerid". Vaadatud 3.12.2022.
7. 1 2  Paar: Birute ja Riivo Klaas [*alaline kõdulink*], Naiste Maailm, 6. jaanuar 2004

Välislingid
-----------

|  |  |
| --- | --- |
|  | Pildid, videod ja helifailid Commonsis: **Birute Klaas-Lang** |

|  |  |
| --- | --- |
|  | Tsitaadid Vikitsitaatides: **Birute Klaas-Lang** |

* Birute Klaas-Lang Tartu Ülikooli eesti ja üldkeeleteaduse instituudi lehel
* Birute Klaas-Lang Eesti Teadusinfosüsteemis Muuda Vikiandmetes